Interneten is elérhetõk népszámlálások adatai
Szerdán szabadon hozzáférhetõvé teszik a magyarországi történeti népszámlálások adatait a Központi Statisztikai Hivatal (KSH) Könyvtár honlapján - közölte a KSH hétfõn az MTI-vel.
Közleményük szerint a KSH Könyvtár és az Arcanum Adatbázis Kft. együttmûködésével, a Nemzeti Kulturális Alap támogatásával létrejött Népszámlálási digitális adattár (Néda) a 18. és a 20. század vége között megtartott magyarországi népszámlálások és mikrocenzusok 362 kötetét közli több mint 128 ezer oldalon. A gyûjteményt a teljesség igénye nélkül kiegészítették néhány, a külföldi népszámlálások anyagából a KSH által készített összeállítással - tették hozzá.
A magyarországi népszámlálási adatok összegyûjtését, rendszerezését, feldolgozását és publikálását 1867-es megalakulása óta végzi a KSH. Kiemelték: a népszámlálások felbecsülhetetlen értékû információval szolgálnak az adott idõszak társadalmi viszonyairól. Adataik nélkülözhetetlenek a gazdasági és politikai döntéshozók, a társadalomtudósok, a gazdaság-, népesség-, társadalom- és helytörténészek munkájához.
A népszámlálások anyaga felöleli egyebek mellett az alapvetõ családszerkezeti, foglalkozási, kisebbségi, felekezeti és infrastrukturális adatokat az országostól a települési szintig. "Ezek együttes, közös felületen történõ szolgáltatása a magyar társadalom fejlõdésének jobb megértését teszi lehetõvé" - hangsúlyozta közleményében a KSH.
népszámlálás